লোকসভা নিৰ্বাচনলৈ লক্ষ্য ৰাখি কামৰূপ মহানগৰ জিলা প্ৰশাসনে জিলাখনত আজি বিয়লি ৫ বজাৰ পৰা পৰা ১৮ এপ্ৰিল অৰ্থাৎ বৃহস্পতিবাৰলৈ ড্ৰাই ডে' ঘোষণা কৰিছে। এই কেইটা দিনত জিলাখনৰ সকলো ধৰণৰ সুৰাৰ বিপনী বন্ধ থকাৰ লগতে গোপনে চলোৱা সুৰা ব্যৱসায়ৰ ওপৰতো কঠোৰ দৃষ্টি ৰখা হ'ব।
উল্লেখ্য যে দ্বিতীয় পৰ্যায়ত অনুষ্ঠিত হ'ব লগীয়া ভোটগ্ৰহণ প্ৰক্ৰিয়া যাতে শান্তিপূৰ্ণভাৱে অনুষ্ঠিত হৈ যায় তাৰ প্ৰতি লক্ষ্য ৰাখিয়েই মহানগৰ প্ৰশাসনৰ তৰফৰ পৰা এই সিদ্ধান্ত গ্ৰহণ কৰা হৈছে বুলি উল্লেখ কৰে।
অহা ১৮ এপ্ৰিলত ৰাজ্যৰ পাঁচটা সমষ্টিত অনুষ্ঠিত হ'ব দ্বিতীয় পৰ্যায়ৰ নিৰ্বাচন। সমষ্টি কেইটা হৈছে মঙলদৈ, নগাঁও, কৰিমগঞ্জ, শিলচৰ আৰু স্বায়ত্ত শাসিত (ডিফু)।
উল্লেখ্য যে দ্বিতীয় পৰ্যায়ত অনুষ্ঠিত হ'ব লগীয়া নিৰ্বাচনত কামৰূপ মহানগৰ জিলা কোনো এটা সমষ্টিৰে অংশ নহয় যদিও মঙলদৈ আৰু নগাঁও সমষ্টিৰ গাত লাগি থকা বাবেই জিলা প্ৰশাসনে এনে সিদ্ধান্ত গ্ৰহণ কৰিছে।
ইতিমধ্যে ৰাজ্যৰ বিভিন্ন স্থানত আৰক্ষী আৰু ফ্লায়িং স্কোৱাডৰ অভিযানত অবৈধভাৱে মজুত কৰি ৰখা বহু পৰিমাণৰ সুৰা জব্দ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
